[{"text_idx": "#000000", "text": "Raskemuusika ba\u0308nd Asking Alexandria jo\u0303uab esimest korda Eestisse ja esineb 26. juunil Helitehases, esitledes oma viimast albumit \u201cSee What\u2019s on the Inside\u201d. Piletid kontserdile tulevad Piletilevisse mu\u0308u\u0308ki 27. jaanuaril kell 12.00."}, {"text_idx": "#000001", "text": "Ba\u0308ndi kitarrist Ben Bruce alustas Asking Alexandria muusikaga to\u0308o\u0308d juba aastal 2006 ning ta\u0308naseks on nad loonud rokkmuusikas ta\u0308iesti oma maailma. Inglismaal baseeruv ba\u0308nd andis oma esimese albumi \u201cStand Up and Scream\u201d va\u0308lja aastal 2009 ning pa\u0308rast seda on 13 aasta jooksul veel seitse stuudioalbumit ilmunud. Ba\u0308ndi muusikat on peamiselt kirjeldatud ja\u0308rgmise so\u0303nadega: metalcore, hard rock, heavy metal, post-hardcore ja screamo."}, {"text_idx": "#000002", "text": "Ta\u0308na on ba\u0308nd originaalkoosseisus \u2013 Ben Bruce (kitarr, taustavokaal), Danny Worsnop (vokaal), James Cassells (trummid), Cameron Liddell (kitarr) ja Sam Bettley (bass) \u2013 jo\u0303udnud selguse ja va\u0308rskete artistlike eesma\u0308rkideni. Oma viimase albumi \u201cSee What\u2019s on the Inside\u201d (2021) jaoks said ba\u0308ndiliikmed inspiratsiooni oma varajastelt mo\u0303jutajatelt ja muusikalistelt kangelastelt \u2013 Led Zeppelin, Metallica, AC/DC, Queen. Ben Bruce on o\u0308elnud, et neid ei huvita muusika kirjutamine, mis album albumi ja\u0308rel u\u0308htemoodi ko\u0303lab. Seeto\u0303ttu on nende muusikaline stiil ka ajas omajagu muutunud."}]